Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2153

c) a Hatóság az elvi átalakítási engedélyben elõírta. 2.115. Az átmeneti tároló vagy rendszerelem üzemeltetési engedélyének megújítása szükségességérõl a Hatóság az engedélyezési eljárás során rendelkezik. Az engedély megújítását elõ kell írni, amennyiben az átalakítás következtében az átmeneti tároló vagy rendszerelem (berendezés) üzemeltetési módja, tervezett üzemállapotai, tervezési alapja, mûködési módja, biztonsági funkciói módosulnak és az átmeneti tároló vagy rendszerelem már rendelkezik üzemeltetési engedéllyel. 2.116. A Végleges Biztonsági Jelentésben leírtaknak az átalakítás miatt szükséges, a Végleges Biztonsági Jelentés éves aktualizálásánál bevezetni kívánt módosítás tervezetét az Engedélyesnek a 2.112. pont d) alpontja szerinti, vagy ha az nem kerül lefolytatásra, akkor a 2.112. pont e) alpontja szerinti engedélyezési eljárás részeként kell a Hatósághoz benyújtani. Amennyiben az elvi átalakítási engedélyezéssel lezárul a hatósági engedélyezés, akkor a sikeres üzembevételt kell, mint benyújtási határidõt nevesíteni. Az átalakítás megvalósulásához szükséges engedély fajtákat figyelembe véve a Hatóság az elvi átalakítási engedélyben rendelkezik arról, hogy Végleges Biztonsági Jelentés éves aktualizálásánál bevezetni kívánt módosítás tervezetét a fentiek szerint mikor kell a Hatósághoz benyújtania. 2.1.5.3.1. Elvi átalakítási engedély 2.117. Az engedély a tervezett átalakítás biztonsági szempontú megengedhetõségét rögzíti. Az elvi átalakítási engedély birtokában az átalakítással kapcsolatos rendszerelemek hatósági engedélyhez nem kötött gyártási, beszerzési tevékenységei végezhetõk, továbbá olyan szerelési tevékenységek hajthatók végre, amelyekhez nincs szükség hatósági engedélyre és e tevékenység nincsen hatással az átmeneti tároló biztonságára és az átalakítást megelõzõen érvényben levõ dokumentumok szerinti mûködésére. 2.118. Az engedély határozott ideig érvényes, idõtartamát a Hatóság az átalakítás megvalósításához szükséges tevékenység sajátosságait figyelembe véve határozza meg. Az érvényességi idõ 5 évnél nem lehet hosszabb. Az engedély – a jogszabályi elõírások változatlansága esetén – egy alkalommal meghosszabbítható 2 évnél nem hosszabb idõtartamra. 2.119. Az engedélyezés során a Hatóság azt vizsgálja, hogy a tervezett átalakítás megvalósítása során és annak megvalósulását követõen teljesülnek, vagy teljesíthetõk-e a biztonsági követelmények. Az engedélykérelemben be kell mutatni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes